# Официален вестник L 408/2021

| | ISSN 1977-0618 |
| --- | --- |
| Официален вестник
  на Европейския съюз | L 408 |
| | |
| Издание на български език | Законодателство | Година 6417 ноември 2021 г. |

ISSN 1977-0618

Официален вестник

на Европейския съюз

L 408

Издание на български език

Законодателство

Година 6417 ноември 2021 г.

---

| Съдържание | | II   Незаконодателни актове | Страница |
| --- | --- | --- | --- |
| | | РЕШЕНИЯ |
| | * | Решение за изпълнение (ЕС) 2021/1997 на Съвета от 15 ноември 2021 година за изменение на Решение за изпълнение (ЕС) 2018/1994 на Съвета за предоставяне на разрешение на Хърватия да въведе специална мярка за дерогация от член 26, параграф 1, буква а) и член 168 от Директива 2006/112/ЕО относно общата система на данъка върху добавената стойност | 1 |
| | * | Решение за изпълнение (ЕС) 2021/1998 на Съвета от 15 ноември 2021 година за даване на разрешение на Естония да прилага мярка за дерогация от член 26, параграф 1, буква а) и членове 168 и 168а от Директива 2006/112/ЕО относно общата система на данъка върху добавената стойност | 3 |
| | * | Решение за изпълнение (ЕС) 2021/1999 на Комисията от 15 ноември 2021 година за изменение на Решение за изпълнение (ЕС) 2016/1215 по отношение на титуляря на разрешението и неговия представител в Съюза за пускането на пазара на продукти, съдържащи, състоящи се или произведени от генетично модифицирана соя FG72
  (нотифицирано под номер C(2021) 8000)

   (
  1
  ) | 6 |
| | | АКТОВЕ, ПРИЕТИ ОТ ОРГАНИТЕ, СЪЗДАДЕНИ С МЕЖДУНАРОДНИ СПОРАЗУМЕНИЯ |
| | * | Решение No 1/2021 на Комитета по СИП, създаден съгласно Временното споразумение за икономическо партньорство между Кот д'Ивоар, от една страна, и Европейската общност и нейните държави членки, от друга страна, от 20 октомври 2021 година за приемане на процедурите по уреждане на спорове и на кодекса за поведение на арбитрите [2021/2000] | 8 |
| | * | Решение No 2/2021 на Комитета по СИП, създаден с Временното споразумение за икономическо партньорство между Кот д'Ивоар, от една страна, и Европейската общност и нейните държави членки, от друга страна от 20 октомври 2021 година за приемане на списъка на арбитрите [2021/2001] | 19 |

Съдържание

II   Незаконодателни актове

Страница

РЕШЕНИЯ

*

Решение за изпълнение (ЕС) 2021/1997 на Съвета от 15 ноември 2021 година за изменение на Решение за изпълнение (ЕС) 2018/1994 на Съвета за предоставяне на разрешение на Хърватия да въведе специална мярка за дерогация от член 26, параграф 1, буква а) и член 168 от Директива 2006/112/ЕО относно общата система на данъка върху добавената стойност

1

*

Решение за изпълнение (ЕС) 2021/1998 на Съвета от 15 ноември 2021 година за даване на разрешение на Естония да прилага мярка за дерогация от член 26, параграф 1, буква а) и членове 168 и 168а от Директива 2006/112/ЕО относно общата система на данъка върху добавената стойност

3

*

Решение за изпълнение (ЕС) 2021/1999 на Комисията от 15 ноември 2021 година за изменение на Решение за изпълнение (ЕС) 2016/1215 по отношение на титуляря на разрешението и неговия представител в Съюза за пускането на пазара на продукти, съдържащи, състоящи се или произведени от генетично модифицирана соя FG72
  (нотифицирано под номер C(2021) 8000)

   (
  1
  )

(нотифицирано под номер C(2021) 8000)

1

6

АКТОВЕ, ПРИЕТИ ОТ ОРГАНИТЕ, СЪЗДАДЕНИ С МЕЖДУНАРОДНИ СПОРАЗУМЕНИЯ

*

Решение No 1/2021 на Комитета по СИП, създаден съгласно Временното споразумение за икономическо партньорство между Кот д'Ивоар, от една страна, и Европейската общност и нейните държави членки, от друга страна, от 20 октомври 2021 година за приемане на процедурите по уреждане на спорове и на кодекса за поведение на арбитрите [2021/2000]

8

*

Решение No 2/2021 на Комитета по СИП, създаден с Временното споразумение за икономическо партньорство между Кот д'Ивоар, от една страна, и Европейската общност и нейните държави членки, от друга страна от 20 октомври 2021 година за приемане на списъка на арбитрите [2021/2001]

19

| | |
| --- | --- |
| | (1)   Текст от значение за ЕИП. |

---

(1)   Текст от значение за ЕИП.

1

| BG | Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.
  Заглавията на всички останали актове се отпечатват с удебелен шрифт и се предшестват от звезда. |
| --- | --- |

BG

Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.

Заглавията на всички останали актове се отпечатват с удебелен шрифт и се предшестват от звезда.

---

II Незаконодателни актове

РЕШЕНИЯ

| 17.11.2021 | BG | Официален вестник на Европейския съюз | L 408/1 |
| --- | --- | --- | --- |

17.11.2021

BG

Официален вестник на Европейския съюз

L 408/1

---

РЕШЕНИЕ ЗА ИЗПЪЛНЕНИЕ (ЕС) 2021/1997 НА СЪВЕТА

от 15 ноември 2021 година

за изменение на Решение за изпълнение (ЕС) 2018/1994 на Съвета за предоставяне на разрешение на Хърватия да въведе специална мярка за дерогация от член 26, параграф 1, буква а) и член 168 от Директива 2006/112/ЕО относно общата система на данъка върху добавената стойност

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз,

като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395, параграф 1, първа алинея от нея,

като взе предвид предложението на Европейската комисия,

като има предвид, че:

| (1) | С членове 168 и 168а от Директива 2006/112/ЕО се установява правото на данъчно задължените лица да приспадат данъка върху добавената стойност (ДДС), начисляван върху получаваните от тях доставки на стоки и услуги, предназначени за облагаемите им сделки. Член 26, параграф 1, буква а) от същата директива съдържа изискването ДДС да се начислява, когато даден стопански актив се използва за лични нужди на данъчно задълженото лице или неговия персонал, или по-общо за цели, различни от стопанската му дейност. |
| --- | --- |

(1)

С членове 168 и 168а от Директива 2006/112/ЕО се установява правото на данъчно задължените лица да приспадат данъка върху добавената стойност (ДДС), начисляван върху получаваните от тях доставки на стоки и услуги, предназначени за облагаемите им сделки. Член 26, параграф 1, буква а) от същата директива съдържа изискването ДДС да се начислява, когато даден стопански актив се използва за лични нужди на данъчно задълженото лице или неговия персонал, или по-общо за цели, различни от стопанската му дейност.

| (2) | С Решение за изпълнение (ЕС) 2018/1994 на Съвета (2) на Хърватия бе разрешено до 31 декември 2021 г. да ограничава до 50 % правото на приспадане на ДДС, платен върху закупуването и наемането на определени леки пътнически автомобили с не повече от осем места освен мястото на водача, включително закупуването на всякакви стоки и услуги, доставяни във връзка с тях, когато тези автомобили не се използват изцяло за целите на стопанската дейност. По силата на разрешението данъчно задължените лица се освобождават и от задължението да третират използването на такива леки пътнически автомобили за нестопански цели като възмездна доставка на услуги. |
| --- | --- |

(2)

С Решение за изпълнение (ЕС) 2018/1994 на Съвета (2) на Хърватия бе разрешено до 31 декември 2021 г. да ограничава до 50 % правото на приспадане на ДДС, платен върху закупуването и наемането на определени леки пътнически автомобили с не повече от осем места освен мястото на водача, включително закупуването на всякакви стоки и услуги, доставяни във връзка с тях, когато тези автомобили не се използват изцяло за целите на стопанската дейност. По силата на разрешението данъчно задължените лица се освобождават и от задължението да третират използването на такива леки пътнически автомобили за нестопански цели като възмездна доставка на услуги.

| (3) | С писмо, заведено в Комисията на 31 март 2021 г., Хърватия поиска разрешение да продължи да прилага специалната мярка за дерогация от член 26, параграф 1), буква а) и член 168 от Директива 2006/112/ЕО, за да ограничава правото на приспадане по отношение на разходите, свързани с някои леки пътнически автомобили, които не се използват изцяло за целите на стопанската дейност (наричано по-нататък „специалната мярка“). |
| --- | --- |

(3)

С писмо, заведено в Комисията на 31 март 2021 г., Хърватия поиска разрешение да продължи да прилага специалната мярка за дерогация от член 26, параграф 1), буква а) и член 168 от Директива 2006/112/ЕО, за да ограничава правото на приспадане по отношение на разходите, свързани с някои леки пътнически автомобили, които не се използват изцяло за целите на стопанската дейност (наричано по-нататък „специалната мярка“).

| (4) | Хърватия прилага член 168а, параграф 1 от Директива 2006/112/ЕО по отношение на ДДС върху разходите, свързани с други икономически стоки, които са част от стопанските активи съгласно член 168а, параграф 2 от посочената директива. Поради това в Решение за изпълнение (ЕС) 2018/1994 е трябвало да се включи позоваване на член 168а от Директива 2006/112/ЕО. |
| --- | --- |

(4)

Хърватия прилага член 168а, параграф 1 от Директива 2006/112/ЕО по отношение на ДДС върху разходите, свързани с други икономически стоки, които са част от стопанските активи съгласно член 168а, параграф 2 от посочената директива. Поради това в Решение за изпълнение (ЕС) 2018/1994 е трябвало да се включи позоваване на член 168а от Директива 2006/112/ЕО.

| (5) | В съответствие с член 395, параграф 2, втора алинея от Директива 2006/112/ЕО, с писмо от 22 април 2021 г. Комисията осведоми останалите държави членки за искането, отправено от Хърватия. С писмо от 23 април 2021 г. Комисията уведоми Хърватия, че разполага с цялата информация, която счита за необходима за разглеждане на искането. |
| --- | --- |

(5)

В съответствие с член 395, параграф 2, втора алинея от Директива 2006/112/ЕО, с писмо от 22 април 2021 г. Комисията осведоми останалите държави членки за искането, отправено от Хърватия. С писмо от 23 април 2021 г. Комисията уведоми Хърватия, че разполага с цялата информация, която счита за необходима за разглеждане на искането.

| (6) | Съобразно с изискването по член 6, трета алинея от Решение за изпълнение (ЕС) 2018/1994 Хърватия представи доклад, включващ преглед на процента, определен за ограничаване на правото на приспадане. Въз основа на наличната в момента информация Хърватия потвърди, че прилагането на ограничение от 50 % все още е оправдано и целесъобразно. |
| --- | --- |

(6)

Съобразно с изискването по член 6, трета алинея от Решение за изпълнение (ЕС) 2018/1994 Хърватия представи доклад, включващ преглед на процента, определен за ограничаване на правото на приспадане. Въз основа на наличната в момента информация Хърватия потвърди, че прилагането на ограничение от 50 % все още е оправдано и целесъобразно.

| (7) | Предвид благоприятното въздействие на специалната мярка върху административната тежест за данъкоплатците и данъчните органи чрез опростяване на събирането на ДДС и предотвратяване отклонението от данъчно облагане чрез неправилно водене на счетоводство, на Хърватия следва да бъде разрешено да продължи прилагането на специалната мярка. Удължаването на специалната мярка следва да бъде ограничено във времето – до 31 декември 2024 г., за да може да се направи оценка на нейната ефективност и на целесъобразността на процентното ограничение. |
| --- | --- |

(7)

Предвид благоприятното въздействие на специалната мярка върху административната тежест за данъкоплатците и данъчните органи чрез опростяване на събирането на ДДС и предотвратяване отклонението от данъчно облагане чрез неправилно водене на счетоводство, на Хърватия следва да бъде разрешено да продължи прилагането на специалната мярка. Удължаването на специалната мярка следва да бъде ограничено във времето – до 31 декември 2024 г., за да може да се направи оценка на нейната ефективност и на целесъобразността на процентното ограничение.

| (8) | Ако Хърватия счете, че е необходимо допълнително удължаване на срока на действие на специалната мярка, тя следва до 31 март 2024 г. да представи на Комисията искане за удължаване, придружено от доклад, включващ преглед на прилагания процент. |
| --- | --- |

(8)

Ако Хърватия счете, че е необходимо допълнително удължаване на срока на действие на специалната мярка, тя следва до 31 март 2024 г. да представи на Комисията искане за удължаване, придружено от доклад, включващ преглед на прилагания процент.

| (9) | Специалната мярка ще окаже незначително отражение върху общия размер на данъчните приходи, събирани на етапа на крайното потребление, и няма да окаже отрицателно въздействие върху собствените ресурси на Съюза, формирани от ДДС. |
| --- | --- |

(9)

Специалната мярка ще окаже незначително отражение върху общия размер на данъчните приходи, събирани на етапа на крайното потребление, и няма да окаже отрицателно въздействие върху собствените ресурси на Съюза, формирани от ДДС.

| (10) | Поради това Решение за изпълнение (ЕС) 2018/1994 следва да бъде съответно изменено, |
| --- | --- |

(10)

Поради това Решение за изпълнение (ЕС) 2018/1994 следва да бъде съответно изменено,

ПРИЕ НАСТОЯЩОТО РЕШЕНИЕ:

Член 1

Решение за изпълнение (ЕС) 2018/1994 се изменя, както следва:

| 1) | Заглавието се заменя със следното:

  „Решение за изпълнение (ЕС) 2018/1994 на Съвета от 11 декември 2018 година за предоставяне на разрешение на Хърватия да въведе специална мярка за дерогация от член 26, параграф 1, буква а) и от членове 168 и 168а от Директива 2006/112/ЕО относно общата система на данъка върху добавената стойност“; |
| --- | --- |

1)

Заглавието се заменя със следното:

„Решение за изпълнение (ЕС) 2018/1994 на Съвета от 11 декември 2018 година за предоставяне на разрешение на Хърватия да въведе специална мярка за дерогация от член 26, параграф 1, буква а) и от членове 168 и 168а от Директива 2006/112/ЕО относно общата система на данъка върху добавената стойност“;

| 2) | Член 1 се заменя със следното:

  „Член 1
  Чрез дерогация от членове 168 и 168а от Директива 2006/112/ЕО на Хърватия се предоставя разрешение да ограничи до 50 % правото на приспадане на данъка върху добавената стойност (ДДС) върху разходите, свързани с леки пътнически автомобили, които не се употребяват изцяло за целите на стопанската дейност на лицето.“; |
| --- | --- |

2)

Член 1 се заменя със следното:

„Член 1

Чрез дерогация от членове 168 и 168а от Директива 2006/112/ЕО на Хърватия се предоставя разрешение да ограничи до 50 % правото на приспадане на данъка върху добавената стойност (ДДС) върху разходите, свързани с леки пътнически автомобили, които не се употребяват изцяло за целите на стопанската дейност на лицето.“;

| 3) | Член 6 се заменя със следното:

  „Член 6
  Настоящото решение се прилага от 1 януари 2019 г. до 31 декември 2024 г.
  Всяко искане за удължаване на срока на разрешението, предвидено в настоящото решение, се представя на Комисията в срок до 31 март 2024 г. и се придружава от доклад, който включва преглед на процентното ограничение, определено в член 1.“ |
| --- | --- |

3)

Член 6 се заменя със следното:

„Член 6

Настоящото решение се прилага от 1 януари 2019 г. до 31 декември 2024 г.

Всяко искане за удължаване на срока на разрешението, предвидено в настоящото решение, се представя на Комисията в срок до 31 март 2024 г. и се придружава от доклад, който включва преглед на процентното ограничение, определено в член 1.“

Член 2

Адресат на настоящото решение е Република Хърватия.

Съставено в Брюксел на 15 ноември 2021 година.

За Съвета

Председател

J. BORRELL FONTELLES

---

(1)  
  ОВ L 347, 11.12.2006 г., стр. 1.

1

(2)  Решение за изпълнение (ЕС) 2018/1994 на Съвета от 11 декември 2018 г. за предоставяне на разрешение на Хърватия да въведе специална мярка за дерогация от член 26, параграф 1, буква а) и член 168 от Директива 2006/112/ЕО относно общата система на данъка върху добавената стойност (ОВ L 320, 17.12.2018 г., стр. 35).

2

---

| 17.11.2021 | BG | Официален вестник на Европейския съюз | L 408/3 |
| --- | --- | --- | --- |

17.11.2021

BG

Официален вестник на Европейския съюз

L 408/3

---

РЕШЕНИЕ ЗА ИЗПЪЛНЕНИЕ (ЕС) 2021/1998 НА СЪВЕТА

от 15 ноември 2021 година

за даване на разрешение на Естония да прилага мярка за дерогация от член 26, параграф 1, буква а) и членове 168 и 168а от Директива 2006/112/ЕО относно общата система на данъка върху добавената стойност

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз,

като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395, параграф 1, първа алинея от нея,

като взе предвид предложението на Европейската комисия,

като има предвид, че:

| (1) | В членове 168 и 168а от Директива 2006/112/ЕО е установено правото на данъчно задължените лица да приспадат данъка върху добавената стойност („ДДС“), начислен върху получените от тях доставки на стоки и услуги, които се използват за целите на техните облагаеми сделки. Съгласно член 26, параграф 1, буква а) от същата директива употребата на стопански активи за личните нужди на данъчно задължените лица или за нуждите на техния персонал, или по-общо за цели, различни от стопанската дейност на лицата, трябва се третира като възмездна доставка на услуги. |
| --- | --- |

(1)

В членове 168 и 168а от Директива 2006/112/ЕО е установено правото на данъчно задължените лица да приспадат данъка върху добавената стойност („ДДС“), начислен върху получените от тях доставки на стоки и услуги, които се използват за целите на техните облагаеми сделки. Съгласно член 26, параграф 1, буква а) от същата директива употребата на стопански активи за личните нужди на данъчно задължените лица или за нуждите на техния персонал, или по-общо за цели, различни от стопанската дейност на лицата, трябва се третира като възмездна доставка на услуги.

| (2) | С Решение за изпълнение 2014/797/ЕС на Съвета (2) на Естония бе разрешено до 31 декември 2017 г. да ограничи до 50 % правото на приспадане на ДДС върху покупката, лизинга, вътреобщностното придобиване и вноса на някои леки пътнически автомобили и да освободи данъчно задължените лица от задължението да отчитат ДДС при употребата на автомобилите за цели, различни от стопанската дейност, включени в обхвата на ограничението. |
| --- | --- |

(2)

С Решение за изпълнение 2014/797/ЕС на Съвета (2) на Естония бе разрешено до 31 декември 2017 г. да ограничи до 50 % правото на приспадане на ДДС върху покупката, лизинга, вътреобщностното придобиване и вноса на някои леки пътнически автомобили и да освободи данъчно задължените лица от задължението да отчитат ДДС при употребата на автомобилите за цели, различни от стопанската дейност, включени в обхвата на ограничението.

| (3) | С Решение за изпълнение (ЕС) 2017/1854 на Съвета (3) срокът на действие на Решение за изпълнение 2014/797/ЕС на Съвета беше удължен до 31 декември 2020 г. |
| --- | --- |

(3)

С Решение за изпълнение (ЕС) 2017/1854 на Съвета (3) срокът на действие на Решение за изпълнение 2014/797/ЕС на Съвета беше удължен до 31 декември 2020 г.

| (4) | С писмо, заведено в Комисията на 12 февруари 2021 г., Естония подаде искане до Комисията за разрешение да прилага специална мярка за дерогация от член 26, параграф 1, буква а) и от членове 168 и 168a от Директива 2006/112/ЕО, за да ограничи правото на приспадане във връзка с покупката, лизинга, вътреобщностното придобиване и вноса на някои леки пътнически автомобили, използвани за цели, различни от стопанската дейност („специалната мярка“). |
| --- | --- |

(4)

С писмо, заведено в Комисията на 12 февруари 2021 г., Естония подаде искане до Комисията за разрешение да прилага специална мярка за дерогация от член 26, параграф 1, буква а) и от членове 168 и 168a от Директива 2006/112/ЕО, за да ограничи правото на приспадане във връзка с покупката, лизинга, вътреобщностното придобиване и вноса на някои леки пътнически автомобили, използвани за цели, различни от стопанската дейност („специалната мярка“).

| (5) | В съответствие с член 395, параграф 2, втора алинея от Директива 2006/112/ЕО, с писмо от 19 март 2021 г. Комисията уведоми останалите държави членки за отправеното от Естония искане. С писмо от 23 март 2021 г. Комисията уведоми Естония, че разполага с цялата информация, която смята за необходима за разглеждане на искането. |
| --- | --- |

(5)

В съответствие с член 395, параграф 2, втора алинея от Директива 2006/112/ЕО, с писмо от 19 март 2021 г. Комисията уведоми останалите държави членки за отправеното от Естония искане. С писмо от 23 март 2021 г. Комисията уведоми Естония, че разполага с цялата информация, която смята за необходима за разглеждане на искането.

| (6) | Често е трудно да се определи кога точно даден лек пътнически автомобил се използва за цели, различни от стопанската дейност, и дори когато това е възможно, процедурата нерядко е обременителна. С исканото разрешение размерът на ДДС върху разходите, подлежащи на приспадане по отношение на леките пътнически автомобили, които не се използват изцяло за целите на стопанската дейност, следва да бъде установен с единна процентна ставка, при спазването на някои изключения. Въз основа на наличната в момента информация естонските власти смятат, че е оправдано тази ставка да бъде 50 %. В същото време, с цел да се избегне двойното данъчно облагане, изискването за отчитане на ДДС при употребата за цели, различни от стопанската дейност, на леките пътнически автомобили следва да отпадне, когато за тях се прилага ограничение. С тази специална мярка се премахва необходимостта да се води отчетност за употребата за лични нужди на служебните автомобили, а в същото време се предотвратява отклонението от данъчно облагане поради неправилно водене на отчетност. |
| --- | --- |

(6)

Често е трудно да се определи кога точно даден лек пътнически автомобил се използва за цели, различни от стопанската дейност, и дори когато това е възможно, процедурата нерядко е обременителна. С исканото разрешение размерът на ДДС върху разходите, подлежащи на приспадане по отношение на леките пътнически автомобили, които не се използват изцяло за целите на стопанската дейност, следва да бъде установен с единна процентна ставка, при спазването на някои изключения. Въз основа на наличната в момента информация естонските власти смятат, че е оправдано тази ставка да бъде 50 %. В същото време, с цел да се избегне двойното данъчно облагане, изискването за отчитане на ДДС при употребата за цели, различни от стопанската дейност, на леките пътнически автомобили следва да отпадне, когато за тях се прилага ограничение. С тази специална мярка се премахва необходимостта да се води отчетност за употребата за лични нужди на служебните автомобили, а в същото време се предотвратява отклонението от данъчно облагане поради неправилно водене на отчетност.

| (7) | Ограничаването на правото на приспадане с поисканото разрешение следва да се прилага по отношение на ДДС, платен при покупката, лизинга, вътреобщностното придобиване и вноса на определени категории леки пътнически автомобили, както и по отношение на свързаните с тях разходи, включително за закупуване на гориво. |
| --- | --- |

(7)

Ограничаването на правото на приспадане с поисканото разрешение следва да се прилага по отношение на ДДС, платен при покупката, лизинга, вътреобщностното придобиване и вноса на определени категории леки пътнически автомобили, както и по отношение на свързаните с тях разходи, включително за закупуване на гориво.

| (8) | Исканото разрешение следва да се прилага само по отношение на леките пътнически автомобили с максимално допустимо тегло до 3 500 килограма и с не повече от осем места за сядане без мястото на водача, тъй като употребата за цели, различни от стопанската дейност, на леки пътнически автомобили с тегло над 3 500 килограма или разполагащи с повече от осем места за сядане без мястото на водача е незначително поради естеството на тези пътнически автомобили или поради вида на стопанската дейност, за която се използват. Следва да се предвиди също така подробен списък на определени категории леки пътнически автомобили, за които това разрешение не се прилага поради особената им употреба. |
| --- | --- |

(8)

Исканото разрешение следва да се прилага само по отношение на леките пътнически автомобили с максимално допустимо тегло до 3 500 килограма и с не повече от осем места за сядане без мястото на водача, тъй като употребата за цели, различни от стопанската дейност, на леки пътнически автомобили с тегло над 3 500 килограма или разполагащи с повече от осем места за сядане без мястото на водача е незначително поради естеството на тези пътнически автомобили или поради вида на стопанската дейност, за която се използват. Следва да се предвиди също така подробен списък на определени категории леки пътнически автомобили, за които това разрешение не се прилага поради особената им употреба.

| (9) | Срокът на действие на разрешението следва да бъде ограничен до 31 декември 2024 г., за да се даде възможност за преглед на необходимостта от специалната мярка и на нейната ефективност, както и на процентното съотношение между употребата за целите на стопанската дейност и употребата за лични нужди, на което се основава мярката. |
| --- | --- |

(9)

Срокът на действие на разрешението следва да бъде ограничен до 31 декември 2024 г., за да се даде възможност за преглед на необходимостта от специалната мярка и на нейната ефективност, както и на процентното съотношение между употребата за целите на стопанската дейност и употребата за лични нужди, на което се основава мярката.

| (10) | Ако Естония прецени, че е необходимо удължаване на срока на разрешението след 2024 г., тя следва да представи на Комисията най-късно до 31 март 2024 г. искане за удължаване, придружено от доклад, който съдържа преглед на прилагането на процентното ограничение. |
| --- | --- |

(10)

Ако Естония прецени, че е необходимо удължаване на срока на разрешението след 2024 г., тя следва да представи на Комисията най-късно до 31 март 2024 г. искане за удължаване, придружено от доклад, който съдържа преглед на прилагането на процентното ограничение.

| (11) | Специалната мярка ще има незначително въздействие върху общия размер на данъчните приходи, събирани на етапа на крайно потребление, и няма да окаже отрицателно въздействие върху собствените ресурси на Съюза, формирани от ДДС, |
| --- | --- |

(11)

Специалната мярка ще има незначително въздействие върху общия размер на данъчните приходи, събирани на етапа на крайно потребление, и няма да окаже отрицателно въздействие върху собствените ресурси на Съюза, формирани от ДДС,

ПРИЕ НАСТОЯЩОТО РЕШЕНИЕ:

Член 1

Чрез дерогация от членове 168 и 168а от Директива 2006/112/ЕО на Естония се разрешава да ограничи до 50 % правото на приспадане на данъка върху добавената стойност върху разходите за леки пътнически автомобили, които не се използват изцяло за целите на стопанската дейност, когато тези разходи обхващат покупката, лизинга, вътреобщностното придобиване или вноса на леки пътнически автомобили, които не се използват изцяло за целите на стопанската дейност, както и върху разходите, свързани с поддръжката и ремонта на такива автомобили и със закупуването на гориво за тях.

Член 2

Чрез дерогация от член 26, параграф 1, буква а) от Директива 2006/112/ЕО Естония не третира като възмездна доставка на услуги употребата за цели, различни от стопанската дейност, на леки пътнически автомобили, които са част от стопанските активи на данъчно задължено лице, когато за тези автомобили се прилага ограничение, разрешено съгласно член 1 от настоящото решение.

Член 3

1.   Настоящото решение се прилага само по отношение на леките пътнически автомобили с максимално допустимо тегло до 3 500 килограма и с не повече от осем места за сядане без мястото на водача.

2.   Настоящото решение не се прилага за следните категории леки пътнически автомобили:

| а) | автомобилите, закупени за препродажба, отдаване под наем или на лизинг; |
| --- | --- |

а)

автомобилите, закупени за препродажба, отдаване под наем или на лизинг;

| б) | автомобилите, използвани за превоз на пътници срещу възнаграждение, включително за таксиметрови услуги; |
| --- | --- |

б)

автомобилите, използвани за превоз на пътници срещу възнаграждение, включително за таксиметрови услуги;

| в) | автомобилите, използвани за обучение на водачи на моторни превозни средства. |
| --- | --- |

в)

автомобилите, използвани за обучение на водачи на моторни превозни средства.

Член 4

Срокът на действие на настоящото решение изтича на 31 декември 2024 г. Всяко искане за удължаване на срока на разрешението, предвидено в настоящото решение, се представя на Комисията в срок до 31 март 2024 г. и се придружава от доклад, който включва преглед на процентното ограничение, определено в член 1.

Член 5

Адресат на настоящото решение е Република Естония.

Съставено в Брюксел на 15 ноември 2021 година.

За Съвета

Председател

J. BORRELL FONTELLES

---

(1)  
  ОВ L 347, 11.12.2006 г., стр. 1.

1

(2)  Решение за изпълнение 2014/797/ЕС на Съвета от 7 ноември 2014 г. за даване на разрешение на Република Естония да прилага мярка за дерогация от член 26, параграф 1, буква а) и членове 168 и 168а от Директива 2006/112/ЕО относно общата система на данъка върху добавената стойност (ОВ L 330, 15.11.2014 г., стр. 48).

2

(3)  Решение за изпълнение (ЕС) 2017/1854 на Съвета от 10 октомври 2017 г. за изменение на Решение за изпълнение 2014/797/ЕС за даване на разрешение на Република Естония да прилага мярка за дерогация от член 26, параграф 1, буква а) и членове 168 и 168а от Директива 2006/112/ЕО относно общата система на данъка върху добавената стойност (ОВ L 265, 14.10.2017 г., стр. 17).

3

---

| 17.11.2021 | BG | Официален вестник на Европейския съюз | L 408/6 |
| --- | --- | --- | --- |

17.11.2021

BG

Официален вестник на Европейския съюз

L 408/6

---

РЕШЕНИЕ ЗА ИЗПЪЛНЕНИЕ (ЕС) 2021/1999 НА КОМИСИЯТА

от 15 ноември 2021 година

за изменение на Решение за изпълнение (ЕС) 2016/1215 по отношение на титуляря на разрешението и неговия представител в Съюза за пускането на пазара на продукти, съдържащи, състоящи се или произведени от генетично модифицирана соя FG72

(нотифицирано под номер C(2021) 8000)

(само текстовете на нидерландски и френски език са автентични)

(текст от значение за ЕИП)

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕО) No 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи (1), и по-специално член 9, параграф 2 и член 21, параграф 2 от него,

като има предвид, че:

| (1) | BASF Agricultural Solutions Seeds US LLC, със седалище в Съединените щати, е титулярят на разрешението за пускане на пазара на продукти, съдържащи, състоящи се или произведени от генетично модифицирана соя FG72, разрешена с Решение за изпълнение (ЕС) 2016/1215 на Комисията (2). BASF Agricultural Solutions Seeds US LLC е представлявано в Съюза от BASF SE, със седалище в Германия. BASF Belgium Coordination Center CommV, със седалище в Белгия, е клон на BASF SE. |
| --- | --- |

(1)

BASF Agricultural Solutions Seeds US LLC, със седалище в Съединените щати, е титулярят на разрешението за пускане на пазара на продукти, съдържащи, състоящи се или произведени от генетично модифицирана соя FG72, разрешена с Решение за изпълнение (ЕС) 2016/1215 на Комисията (2). BASF Agricultural Solutions Seeds US LLC е представлявано в Съюза от BASF SE, със седалище в Германия. BASF Belgium Coordination Center CommV, със седалище в Белгия, е клон на BASF SE.

| (2) | С писмо от 26 април 2021 г. BASF Belgium Coordination Center CommV уведоми Комисията, че BASF Agricultural Solutions Seeds US LLC е прехвърлило правото и задълженията си, свързани с разрешението за пускане на пазара на събитието соя FG72, на Syngenta Crop Protection AG, със седалище в Швейцария, представлявано в Съюза от Syngenta Crop Protection NV/SA, със седалище в Белгия, считано от 2 юни 2020 г. |
| --- | --- |

(2)

С писмо от 26 април 2021 г. BASF Belgium Coordination Center CommV уведоми Комисията, че BASF Agricultural Solutions Seeds US LLC е прехвърлило правото и задълженията си, свързани с разрешението за пускане на пазара на събитието соя FG72, на Syngenta Crop Protection AG, със седалище в Швейцария, представлявано в Съюза от Syngenta Crop Protection NV/SA, със седалище в Белгия, считано от 2 юни 2020 г.

| (3) | С писмо от 27 април 2021 г. Syngenta Crop Protection NV/SA уведоми Комисията, че Syngenta Crop Protection AG е дало съгласието си за това прехвърляне. |
| --- | --- |

(3)

С писмо от 27 април 2021 г. Syngenta Crop Protection NV/SA уведоми Комисията, че Syngenta Crop Protection AG е дало съгласието си за това прехвърляне.

| (4) | Поисканите промени са от чисто административно естество и не налагат нова оценка на съответните продукти. |
| --- | --- |

(4)

Поисканите промени са от чисто административно естество и не налагат нова оценка на съответните продукти.

| (5) | Поради това Решение за изпълнение (ЕС) 2016/1215 следва да бъде съответно изменено. |
| --- | --- |

(5)

Поради това Решение за изпълнение (ЕС) 2016/1215 следва да бъде съответно изменено.

| (6) | Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите, |
| --- | --- |

(6)

Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,

ПРИЕ НАСТОЯЩОТО РЕШЕНИЕ:

Член 1

Изменения на Решение за изпълнение (ЕС) 2016/1215

Решение за изпълнение (ЕС) 2016/1215 се изменя, както следва:

| 1) | Член 6 се заменя със следното:

  „Член 6
  Титуляр на разрешението
  Титуляр на разрешението е Syngenta Crop Protection AG, Швейцария, представлявано в Съюза от Syngenta Crop Protection NV/SA, Белгия.“ |
| --- | --- |

1)

Член 6 се заменя със следното:

„Член 6

Титуляр на разрешението

Титуляр на разрешението е Syngenta Crop Protection AG, Швейцария, представлявано в Съюза от Syngenta Crop Protection NV/SA, Белгия.“

| 2) | Член 8 се заменя със следното:

  „Член 8
  Адресат
  Адресат на настоящото решение е Syngenta Crop Protection AG, Rosentalstrasse 67, CH 4058 Basel, Швейцария, представлявано в Съюза от Syngenta Crop Protection NV/SA, Avenue Louise 489, 1050 Brussels, Белгия.“ |
| --- | --- |

2)

Член 8 се заменя със следното:

„Член 8

Адресат

Адресат на настоящото решение е Syngenta Crop Protection AG, Rosentalstrasse 67, CH 4058 Basel, Швейцария, представлявано в Съюза от Syngenta Crop Protection NV/SA, Avenue Louise 489, 1050 Brussels, Белгия.“

| 3) | В приложението буква а) се заменя със следното:






  „а) | Заявител и титуляр на разрешението:






  Име: Syngenta Crop Protection AG |
| --- | --- | --- |
| Адрес: Rosentalstrasse 67, CH 4058 Basel, |
| Швейцария, представлявано в Съюза от Syngenta Crop Protection NV/SA, Avenue Louise 489, 1050 Brussels, Белгия.“ |

3)

В приложението буква а) се заменя със следното:

„а)

Заявител и титуляр на разрешението:

Заявител и титуляр на разрешението:

Име: Syngenta Crop Protection AG

Адрес: Rosentalstrasse 67, CH 4058 Basel,

Швейцария, представлявано в Съюза от Syngenta Crop Protection NV/SA, Avenue Louise 489, 1050 Brussels, Белгия.“

Член 2

Адресат

Адресат на настоящото решение е Syngenta Crop Protection AG, Rosentalstrasse 67, CH-4058 Basel, Швейцария, представлявано в Съюза от Syngenta Crop Protection NV/SA, Avenue Louise 489, 1050 Brussels, Белгия.

Съставено в Брюксел на 15 ноември 2021 година.

За Комисията

Stella KYRIAKIDES

Член на Комисията

---

(1)  
  OВ L 268, 18.10.2003 г., стр. 1.

1

(2)  Решение за изпълнение (ЕС) 2016/1215 на Комисията от 22 юли 2016 г. за разрешаване на пускането на пазара на продукти, съдържащи, състоящи се или произведени от генетично модифицирана соя FG72 (MST-FGØ72-2), в съответствие с Регламент (ЕО) No 1829/2003 на Европейския парламент и на Съвета (ОВ L 199, 26.7.2016 г., стр. 16).

2

---

АКТОВЕ, ПРИЕТИ ОТ ОРГАНИТЕ, СЪЗДАДЕНИ С МЕЖДУНАРОДНИ СПОРАЗУМЕНИЯ

| 17.11.2021 | BG | Официален вестник на Европейския съюз | L 408/8 |
| --- | --- | --- | --- |

17.11.2021

BG

Официален вестник на Европейския съюз

L 408/8

---

РЕШЕНИЕ No 1/2021 НА КОМИТЕТА ПО СИП, СЪЗДАДЕН СЪГЛАСНО ВРЕМЕННОТО СПОРАЗУМЕНИЕ ЗА ИКОНОМИЧЕСКО ПАРТНЬОРСТВО МЕЖДУ КОТ Д'ИВОАР, ОТ ЕДНА СТРАНА, И ЕВРОПЕЙСКАТА ОБЩНОСТ И НЕЙНИТЕ ДЪРЖАВИ ЧЛЕНКИ, ОТ ДРУГА СТРАНА
  ,

от 20 октомври 2021 година

за приемане на процедурите по уреждане на спорове и на кодекса за поведение на арбитрите [2021/2000]

КОМИТЕТЪТ ПО СИП,

като взе предвид Временното споразумение за икономическо партньорство между Кот д'Ивоар, от една страна, и Европейската общност и нейните държави членки, от друга страна, подписано на 26 ноември 2008 г. в Абиджан и прилагано временно от 3 септември 2016 г., и по-специално член 59, параграф 1 и член 73 от него,

като има предвид, че:

| (1) | В член 59, параграф 1 от Временното споразумение за икономическо партньорство между Кот д'Ивоар, от една страна, и Европейската общност и нейните държави членки, от друга страна (наричано по-долу „споразумението“) се предвижда, че процедурите за уреждане на спорове, предвидени в глава 3 (Процедури по уреждане на спорове) от дял V (Предотвратяване и уреждане на спорове) на споразумението, се уреждат от процедурния правилник, който ще бъде приет от Комитета по СИП. |
| --- | --- |

(1)

В член 59, параграф 1 от Временното споразумение за икономическо партньорство между Кот д'Ивоар, от една страна, и Европейската общност и нейните държави членки, от друга страна (наричано по-долу „споразумението“) се предвижда, че процедурите за уреждане на спорове, предвидени в глава 3 (Процедури по уреждане на спорове) от дял V (Предотвратяване и уреждане на спорове) на споразумението, се уреждат от процедурния правилник, който ще бъде приет от Комитета по СИП.

| (2) | Съгласно член 73 от споразумението, за целите на прилагането му Комитетът по СИП отговаря за административното управление на всички области, попадащи в приложното поле на споразумението, и за осъществяването на всички посочени в него задачи, |
| --- | --- |

(2)

Съгласно член 73 от споразумението, за целите на прилагането му Комитетът по СИП отговаря за административното управление на всички области, попадащи в приложното поле на споразумението, и за осъществяването на всички посочени в него задачи,

ПРИЕ НАСТОЯЩОТО РЕШЕНИЕ:

Член 1

1.   Установяват се процедурите по уреждане на спорове и приложеният към тях кодекс за поведение на арбитрите, както е предвидено в приложението.

2.   Тези процедури и кодекс за поведение са установени, без да се засягат специалните правила, предвидени в споразумението или във връзка с които може да бъде взето решение от Комитета по СИП.

Член 2

Настоящото решение влиза в сила в деня на подписването му.

Съставено в Брюксел нa 20 октомври 2021 година.

За Република Кот д'Ивоар

Kalilou SYLLA

За Европейския съюз

Cristina MIRANDA GOZALVEZ

---

ПРИЛОЖЕНИЕ

ПРОЦЕДУРИ ПО УРЕЖДАНЕ НА СПОРОВЕ

Член 1

Определения

За целите на настоящите процедури по уреждане на спорове (наричани по-нататък „процедурен правилник“) се прилагат следните определения:

Съветник: физическо лице, ангажирано от една от страните, за да предоставя съвети на тази страна или да я подпомага в рамките на арбитражната процедура;

Специален арбитражен комитет: специален комитет, съставен съгласно член 50 от споразумението;

Арбитър: член на специален арбитражен комитет, съставен съгласно член 50 от споразумението;

Помощник: физическо лице, което в рамките на възложения мандат на даден арбитър извършва проучвания за този арбитър или го подпомага при изпълнението на неговите функции;

Ден: календарен ден;

Неработен ден: събота, неделя и всеки друг ден, обявен от една от страните за неприсъствен за целите на прилагането на настоящия процедурен правилник;

Представител на страна: служител или всяко физическо лице, определено от правителствен или държавен орган или от друг публичноправен субект на една от страните, който представлява тази страна в рамките на спор по споразумението;

Страна, срещу която е подадено искане за започване на процедура: страната, за която се твърди, че е допуснала нарушение на разпоредбите, посочени в член 46 от споразумението;

Страна, подала искане за започване на процедура: страната, поискала съставянето на специален арбитражен комитет на основание член 49 от споразумението.

Член 2

Приложно поле

1.   Разпоредбите на настоящия процедурен правилник допълват и поясняват Временното споразумение, и по-специално член 49 и следващите от него, отнасящи се до арбитража.

2.   Настоящият процедурен правилник има за цел да даде възможност на страните да постигнат взаимноприемливо решение на споровете, които биха могли да възникнат между тях, благодарение на механизма за арбитраж.

3.   Всички страни имат възможност да прибягнат до арбитраж в рамките на прилагането на споразумението, с оглед разрешаване на споровете, които могат да възникнат между тях.

Член 3

Започване на арбитражната процедура и уведомления

1.   Арбитражната процедура се счита за започнала на датата, на която искането за съставяне на специален арбитражен комитет е получено от другата страна, срещу която е подадено искането за започване на процедура, и от Комитета по СИП, в съответствие с член 49, параграф 2 от споразумението.

2.   За целите на настоящия процедурен правилник „уведомление“ означава всяко искане, известие, писмено изявление или друг документ, свързани с арбитражната процедура, като:

| а) | всяко уведомление от специалния арбитражен комитет се предава едновременно и на двете страни; |
| --- | --- |

а)

всяко уведомление от специалния арбитражен комитет се предава едновременно и на двете страни;

| б) | всяко уведомление от една от страните, адресиранo до специалния арбитражен комитет, същевременно се изпраща в копие до другата страна; |
| --- | --- |

б)

всяко уведомление от една от страните, адресиранo до специалния арбитражен комитет, същевременно се изпраща в копие до другата страна;

| в) | всяко уведомление от една от страните, адресирано до другата страна, същевременно се изпраща в копие и до специалния арбитражен комитет, ако е целесъобразно. |
| --- | --- |

в)

всяко уведомление от една от страните, адресирано до другата страна, същевременно се изпраща в копие и до специалния арбитражен комитет, ако е целесъобразно.

3.   Всяко уведомление се извършва по електронна поща или, ако е целесъобразно, чрез друго далекосъобщително средство, позволяващо да се регистрира изпращането му. До доказване на противното, уведомлението се счита за предадено в деня на изпращането му.

4.   Всички уведомления се адресират съответно до генерална дирекция „Търговия“ при Европейската комисия на Европейския съюз и до назначения от Кот д'Ивоар координатор.

5.   Несъществените технически грешки, допуснати в уведомленията във връзка с арбитражната процедура, могат да бъдат поправени с изпращането на ново уведомление, в което ясно се посочват направените промени.

6.   Ако последният ден, предвиден за връчването на дадено уведомление, съвпада с неработен ден в Кот д'Ивоар или в Европейския съюз, уведомлението може да бъде връчено на следващия работен ден. Уведомленията или исканията, независимо от тяхното естество, не могат да се считат за получени в неработен ден.

7.   В зависимост от естеството на въпросите, предмет на спора, копия от всички искания и уведомления, адресирани до Комитета по СИП в съответствие с настоящия процедурен правилник, се изпращат и до другите имащи отношение институционални органи.

Член 4

Назначаване на арбитрите

1.   В случай че даден арбитър се избира чрез жребий в съответствие с член 50 от споразумението, председателят на Комитета по СИП незабавно уведомява страните за датата, часа и мястото на теглене на жребия.

2.   Тегленето на жребия се провежда в присъствието на представители на страните.

3.   Председателят на Комитета по СИП писмено уведомява всяко избрано лице за назначаването му за арбитър. В срок от пет дни, считано от датата, на която е било уведомено за своето назначение, това лице потвърждава и на двете страни готовността си да изпълнява тези функции.

4.   Арбитрите се избират чрез жребий измежду лицата, официално предложени от една от страните или и от двете страни, ако списъкът на арбитрите, посочен в член 64 от споразумението, не е бил съставен или не съдържа достатъчно имена към момента на подаване на искане по реда на член 50, параграф 2 от споразумението.

Член 5

Консултации между страните и специалния арбитражен комитет

1.   Освен ако страните не уговорят друго, в срок от седем дни след съставянето на специалния арбитражен комитет страните провеждат съвместна среща с него за определяне на въпросите, които страните или специалният арбитражен комитет считат за уместни, включително:

| а) | възнаграждението и разноските, които трябва да се платят на арбитрите съобразно стандартите на Световната търговска организация (СТО); |
| --- | --- |

а)

възнаграждението и разноските, които трябва да се платят на арбитрите съобразно стандартите на Световната търговска организация (СТО);

| б) | възнаграждението на всеки помощник на арбитъра, чийто общ размер не надвишава 50 на сто от общия размер на възнаграждението на този арбитър; |
| --- | --- |

б)

възнаграждението на всеки помощник на арбитъра, чийто общ размер не надвишава 50 на сто от общия размер на възнаграждението на този арбитър;

| в) | графика на процедурата. |
| --- | --- |

в)

графика на процедурата.

2.   Арбитрите и представителите на страните могат да участват в тази среща по телефон или чрез видеоконферентна връзка.

3.   Освен ако страните не уговорят друго в рамките на следващите пет дни след датата на съставяне на специалния арбитражен комитет, мандатът на специалния арбитражен комитет включва следното:

„Да разгледа, предвид относимите разпоредби на споразумението, отнесения пред него в искането за съставяне на специалния арбитражен комитет въпрос, да се произнесе относно съвместимостта на спорната мярка с разпоредбите, посочени в член 46 от споразумението, и да постанови решение в съответствие с членове 52, 62 и 63 от споразумението.“

4.   Страните уведомяват специалния арбитражен комитет за договорения мандат в срок от три дни след постигането на съгласие по него.

Член 6

Писмени изявления

Страната, подала искането за започване на процедура, връчва първоначалното си писмено изявление не по-късно от двадесет дни след датата на съставяне на специалния арбитражен комитет. Страната, срещу която е подадено искането за започване на процедура, връчва своето насрещно писмено изявление не по-късно от двадесет дни след датата на връчване на първоначалното писмено изявление.

Член 7

Начин на работа на специалните арбитражни комитети

1.   Председателят на специалния арбитражен комитет председателства всички заседания. Даден специален арбитражен комитет може да делегира на своя председател правомощието да взема административни и процедурни решения в съответната област.

2.   В съответствие с член 9 от настоящия процедурен правилник арбитрите и призованите лица присъстват на заседанията. Доколкото не е посочено друго в споразумението или в настоящия процедурен правилник и без да се засяга член 9, параграф 5 от настоящия процедурен правилник, специалният арбитражен комитет може да осъществява своята дейност по телефон, факс или при използване на всякакво друго средство, включително чрез средствата на ИТ.

3.   Само арбитрите могат да участват в разискванията на специалния арбитражен комитет, но той може да разреши на помощниците им да присъстват на разискванията.

4.   Изготвянето на всяко решение е от изключителната компетентност на специалния арбитражен комитет и не може да бъде делегирано.

5.   Доколкото е възможно, констатациите, заключенията и препоръките на специалния арбитражен комитет, посочени в членове 51 и 52 от споразумението, следва да се приемат с консенсус; ако не може да бъде постигнат консенсус, те се приемат с мнозинство от членовете на арбитражния комитет. Арбитрите не могат да излизат с отделни становища по въпроси, по които няма постигнато единодушно съгласие.

6.   При възникване на процедурен въпрос, който не е уреден от разпоредбите на дял V от споразумението (Предотвратяване и уреждане на спорове), специалният арбитражен комитет може, след като се консултира със страните, да приеме подходяща процедура, която е съвместима с тези разпоредби и осигурява равнопоставеност на страните.

7.   Ако счита, че е необходимо да се променят някои от сроковете за процедурата, различни от сроковете, посочени в дял V от споразумението (Предотвратяване и уреждане на спорове), или да се направи някаква друга корекция от процедурен или административен характер, специалният арбитражен комитет писмено уведомява страните за причините, поради които е била извършена промяната или корекцията, и за необходимия срок или корекция. Специалният арбитражен комитет може да приеме съответните промени или корекции, след като се консултира със страните.

8.   Всеки срок, определен в настоящия процедурен правилник, може да бъде променян по взаимно съгласие на страните. По искане на една от страните специалният арбитражен комитет може да променя сроковете, приложими в рамките на процедурата.

9.   По съвместно искане на страните специалният арбитражен комитет по всяко време спира процедурата за уговорен от страните период, ненадвишаващ дванадесет последователни месеца.

10.   В случай на спиране съответните срокове се удължават за период, съответстващ на периода на спиране на процедурата пред специалния арбитражен комитет. Специалният арбитражен комитет възобновява процедурата по всяко време по съвместно писмено искане на страните или в края на уговорения период на спиране — по писмено искане на една от страните. За искането се уведомяват председателят на специалния арбитражен комитет, както и другата страна, ако е приложимо. Ако процедурата пред специалния арбитражен комитет е била спряна за повече от 12 последователни месеца, предоставеното правомощие за съставяне на специалния арбитражен комитет губи действието си и процедурата пред специалния арбитражен комитет се прекратява. Страните могат по всяко време да се договорят да прекратят процедурата пред специалния арбитражен комитет. Страните съвместно уведомяват председателя на специалния арбитражен комитет за постигнатото от тях споразумение в този смисъл.

11.   С прекратяването на работата на специалния арбитражен комитет не се засягат правата на страните в рамките на друга процедура по същия въпрос по реда на дял V от споразумението (Предотвратяване и уреждане на спорове).

Член 8

Замяна

1.   Ако даден арбитър не е в състояние да участва в процедурата или си направи самоотвод, или трябва да бъде сменен, в съответствие с член 50 от споразумението на негово място се избира друг арбитър.

2.   Когато дадена страна счита, че даден арбитър не спазва изискванията на кодекса за поведение на арбитрите и че поради това той следва да бъде заменен, тази страна уведомява другата страна за това в срок от петнадесет дни от датата, на която е узнала за обстоятелствата, довели до предполагаемото нарушение от арбитъра на установения кодекс за поведение на арбитрите.

3.   Страните провеждат консултации помежду си в срок от петнадесет дни след датата на уведомлението, посочено в параграф 2 от настоящия член. Страните уведомяват арбитъра за неговото предполагаемо нарушение и могат да поискат от него да вземе мерки за прекратяването му. Те могат също така, ако постигнат съгласие за това, да отстранят арбитъра и да изберат нов арбитър в съответствие спроцедурата по член 50, параграф 2 от споразумението, а ако е необходимо — по член 50, параграф 3 от споразумението.

4.   Ако страните не постигнат съгласие относно необходимостта от замяна на даден арбитър, различен от председателя, всяка от страните може да поиска въпросът да бъде отнесен до председателя на специалния арбитражен комитет, който взема окончателното решение.

5.   Ако по повод на подобно искане председателят стигне до заключението, че даден арбитър не спазва изискванията на кодекса за поведение на арбитрите, се избира нов арбитър в съответствие с член 50, параграф 3 от споразумението.

6.   Когато една от страните счете, че председателят на специалния арбитражен комитет не спазва изискванията на кодекса за поведение на арбитрите, страните се консултират помежду си и, ако постигнат съгласие за това, освобождават председателя от функциите му и избират друг на негово място в съответствие с процедурата, предвидена в член 50 от споразумението.

7.   Ако страните не постигнат съгласие относно необходимостта от замяна на председателя, всяка от страните може да поиска този въпрос да бъде отнесен до едно от лицата, фигуриращи в съставения съгласно член 64 от споразумението списък на лицата, избрани да изпълняват функциите на председател на специалния арбитражен комитет. Името на това лице се определя чрез теглене на жребий от председателя на Комитета по СИП. Избраното по този начин лице решава дали председателят спазва или не спазва изискванията на кодекса за поведение на арбитрите. Неговото решение не подлежи на обжалване.

8.   Ако е направено заключението, че председателят не спазва изискванията на кодекса за поведение на арбитрите, новият председател се избира в съответствие с член 50, параграф 3 от споразумението.

Член 9

Изслушвания

1.   Въз основа на графика, определен в съответствие с член 5, параграф 1, и след като се консултира със страните и с другите арбитри, председателят на специалния арбитражен комитет уведомява страните за датата, часа и мястото на изслушването. Страната, която отговаря за административната организация на процедурата, предоставя тази информация на обществеността при спазване на член 11.

2.   Освен ако страните не уговорят друго, изслушването се провежда в Брюксел, когато страната, подала искането за започване на процедура, е Кот д'Ивоар, и в Абиджан, когато страната, подала искането за започване на процедура, е Европейският съюз.

3.   Специалният арбитражен комитет може да насрочи допълнителни изслушвания, ако страните се уговорят за това.

4.   Всички арбитри присъстват от началото до края на изслушването.

5.   Следните лица могат да присъстват на изслушването, независимо дали то е публично или не:

| а) | представителите на страните; |
| --- | --- |

а)

представителите на страните;

| б) | съветниците на страните; |
| --- | --- |

б)

съветниците на страните;

| в) | членовете на административния персонал, устните преводачи, писмените преводачи и протоколистите; |
| --- | --- |

в)

членовете на административния персонал, устните преводачи, писмените преводачи и протоколистите;

| г) | помощниците на арбитрите; |
| --- | --- |

г)

помощниците на арбитрите;

| д) | експертите, избрани от специалния арбитражен комитет в съответствие с член 60 от споразумението. |
| --- | --- |

д)

експертите, избрани от специалния арбитражен комитет в съответствие с член 60 от споразумението.

6.   Не по-късно от пет дни преди датата на изслушването всяка страна предава на специалния арбитражен комитет и на другата страна списък с имената на физическите лица, които ще представят устни доводи или изложения от нейно име по време на изслушването, както и на другите представители или съветници, които ще я подпомагат на по време на изслушването.

7.   Специалният арбитражен комитет провежда заседанието по посочения по-долу начин, като гарантира, че страната, подала искането за започване на процедура, и страната, срещу която е подадено искането за започване на процедура, разполагат с еднакво време за своите изложения:

| а) | доводи на страната, подала искането за започване на процедура; |
| --- | --- |

а)

доводи на страната, подала искането за започване на процедура;

| б) | доводи на страната, срещу която е подадено искането за започване на процедура. |
| --- | --- |

б)

доводи на страната, срещу която е подадено искането за започване на процедура.

| а) | реплика на страната, подала искането за започване на процедура; |
| --- | --- |

а)

реплика на страната, подала искането за започване на процедура;

| б) | дуплика на страната, срещу която е подадено искането за започване на процедура. |
| --- | --- |

б)

дуплика на страната, срещу която е подадено искането за започване на процедура.

8.   Специалният арбитражен комитет може да задава въпроси на всяка от страните във всеки един момент от изслушването.

9.   Специалният арбитражен комитет осигурява изготвянето на протокол от всяко изслушване и изпращането му на страните в срок от петнадесет дни след изслушването. Страните могат да представят коментари по протокола, които специалният арбитражен комитет може да вземе под внимание, в срок от пет дни след предаването на документа.

10.   Всяка от страните може да предаде на арбитрите и на другата страна допълнително писмено изявление по всеки един от въпросите, повдигнати по време на изслушването, в срок от десет дни след датата на изслушването.

Член 10

Писмени въпроси

1.   Специалният арбитражен комитет може във всеки един момент от процедурата да отправя писмени въпроси към едната или двете страни. Всяка една от страните получава копие от всеки въпрос, отправен от специалния арбитражен комитет.

2.   Всяка страна представя и на другата страна копие от своите писмени отговори на въпросите на специалния арбитражен комитет. На всяка от страните се дава възможност да представи писмени коментари на отговора на другата страна в срок от пет дни след датата на този отговор.

Член 11

Прозрачност и поверителност

1.   Всяка страна и специалният арбитражен комитет се стремят да гарантират поверителността на всяка информация, предоставена от другата страна на специалния арбитражен комитет и определена като поверителна от същата страна. Когато изявление на някоя от страните, изпратено до специалния арбитражен комитет, съдържа поверителна информация, тази страна представя също така, в срок от петнадесет дни след връчването на това изявление, неповерителна версия на изявлението, която може да бъде публично оповестена.

2.   Никоя разпоредба на настоящия процедурен правилник не възпрепятства някоя от страните да разгласи публично своята собствена позиция, доколкото при позоваване на предоставена от другата страна информация не разкрива информация, определена от последната като поверителна.

3.   Специалният арбитражен комитет заседава при закрити врата, когато изявлението и доводите на една от страните съдържат поверителна търговска информация. Страните са длъжни да опазват поверителния характер на изслушванията, провеждани от специалния арбитражен комитет, когато същите се провеждат при закрити врата.

Член 12

Контакти ex parte

1.   Специалният арбитражен комитет се въздържа от срещи или контакти с която и да било от страните в отсъствието на другата страна.

2.   Никой арбитър няма право да обсъжда какъвто и да бил аспект на предмета на процедурата с едната или и с двете страни в отсъствието на другите арбитри.

Член 13

Изявления аmicus curiae

1.   Неправителствените лица, установени на територията на една от страните, имат право да представят на специалния арбитражен комитет становища amicus curiae в съответствие с параграфи 2—5.

2.   Освен ако страните не уговорят друго в срок от пет дни след датата на съставяне на специалния арбитражен комитет, същият може да получава непоискани писмени изявления, при условие че те са представени в рамките на десет дни след датата на съставяне на специалния арбитражен комитет, че засягат пряко въпроса, разглеждан от специалния арбитражен комитет, и че при всички положения не са по-дълги от петнадесет машинописни страници, заедно с приложенията.

3.   Всяко изявление включва описание на физическото или юридическото лице, което го представя, включително на характера на неговата дейност и произхода на неговото финансиране, и уточнява интереса, който това лице има от арбитражната процедура. Изявлението се изготвя на езиците, избрани от страните, в съответствие с член 16, параграфи 1 и 2.

4.   Изявленията се връчват на страните, за да могат те да представят своите коментари. Страните могат в срок от десет дни от връчването на изявлението да представят своите коментари на специалния арбитражен комитет.

5.   Специалният арбитражен комитет изброява в своето решение всички постъпили при него изявления, които отговарят на изискванията на настоящия процедурен правилник. От него не се изисква да разгледа в своето решение доводите, представени в тези изявления.

Член 14

Неотложни случаи

При неотложни случаи, предвидени в член 52, параграф 2 и в член 55, параграф 2 от споразумението, специалният арбитражен комитет променя по целесъобразност, след консултиране със страните, посочените в настоящия процедурен правилник срокове и уведомява страните за тези промени.

Член 15

Разходи

1.   Всяка страна покрива разходите си за участие в арбитражната процедура.

2.   Страната, срещу която е подадено искане за започване на процедура, отговаря за административната организация на арбитражната процедура, и по-специално за организацията на изслушванията, и покрива всички разходи, произтичащи от административната организация на изслушването. Страните обаче заедно и поравно покриват другите административни разходи за арбитражната процедура, както и възнагражденията и разноските на арбитрите и възнагражденията и разноските на техните помощници.

Член 16

Работен език на процедурата, писмен и устен превод

1.   По време на консултациите, посочени в член 50, параграф 2 от споразумението, и най-късно по време на заседанието, посочено в член 5, параграф 1 от настоящия процедурен правилник, страните се стремят да приемат общ работен език който да е общ официален език за двете страни.

2.   Ако страните не успеят да се споразумеят относно общ работен език, всяка страна осигурява писмения превод на своите писмени изявления към езика, избран от другата страна, освен ако изявленията са написани на един от работните езици на СТО. Страната, срещу която е подадено искане за започване на процедура, осигурява устния превод на устните изложения към езиците, избрани от страните.

3.   Докладите и решенията на специалния арбитражен комитет се изготвят на езика или езиците, избрани от страните. Ако страните не са уговорили общ работен език, междинният и окончателният доклад на специалния арбитражен комитет се представят на един от работните езици на СТО.

4.   Всички разходи за писмен превод на решението на специалния арбитражен комитет към езика или езиците, избрани от страните, се поемат поравно от страните.

5.   Всяка от страните може да представи коментарите си по точността на всеки писмен превод на документ, съставен в съответствие с настоящия процедурен правилник.

6.   Всяка страна поема за своя сметка разходите за превода на своите писмени изявления. Всички разходи за писмен превод на арбитражното решение на специалния арбитражен комитет се поделят поравно между страните.

Член 17

Изчисляване на сроковете

Всички срокове, определени в дял V (Предотвратяване и уреждане на спорове) от споразумението и в настоящия процедурен правилник, включително сроковете, в които специалните арбитражни комитети следва да уведомят за решенията си, могат да бъдат променяни по взаимно съгласие на страните и се пресмятат в дни от деня след акта или факта, за който се отнасят, доколкото не е посочено друго.

Член 18

Други процедури

Сроковете, определени в настоящия процедурен правилник, се адаптират в съответствие със специалните срокове, предвидени за приемането на решение от специалния арбитражен комитет в рамките на процедурите по членове 54—57 от споразумението.

---

Приложение към процедурите по уреждане на спорове

КОДЕКС ЗА ПОВЕДЕНИЕ НА АРБИТРИТЕ

Член 1

Определения

За целите на настоящия кодекс за поведение се прилагат следните определения:

| — | „арбитър“: член на специален арбитражен комитет, съставен съгласно член 50 от споразумението; |
| --- | --- |

—

„арбитър“: член на специален арбитражен комитет, съставен съгласно член 50 от споразумението;

| — | „помощник“: физическо лице, което в рамките на възложения мандат на даден арбитър извършва проучвания за този арбитър или го подпомага при изпълнението на неговите функции; |
| --- | --- |

—

„помощник“: физическо лице, което в рамките на възложения мандат на даден арбитър извършва проучвания за този арбитър или го подпомага при изпълнението на неговите функции;

| — | „кандидат“: лице, чието име фигурира в списъка на арбитрите по член 64 от споразумението и чиято кандидатура за назначаване като арбитър се разглежда по реда на член 50 от споразумението; |
| --- | --- |

—

„кандидат“: лице, чието име фигурира в списъка на арбитрите по член 64 от споразумението и чиято кандидатура за назначаване като арбитър се разглежда по реда на член 50 от споразумението;

| — | „медиатор“: физическо лице, което провежда медиация в съответствие с член 48 от споразумението; |
| --- | --- |

—

„медиатор“: физическо лице, което провежда медиация в съответствие с член 48 от споразумението;

| — | „персонал“: по отношение на даден арбитър означава физическите лица, които са под ръководството и контрола на същия арбитър, с изключение на помощниците. |
| --- | --- |

—

„персонал“: по отношение на даден арбитър означава физическите лица, които са под ръководството и контрола на същия арбитър, с изключение на помощниците.

Член 2

Основни принципи

1.   За да бъдат гарантирани почтеността и безпристрастността в рамките на механизма за уреждане на спорове, всеки кандидат и всеки арбитър е длъжен:

| а) | да се запознае с настоящия кодекс за поведение; |
| --- | --- |

а)

да се запознае с настоящия кодекс за поведение;

| б) | да бъде независим и безпристрастен; |
| --- | --- |

б)

да бъде независим и безпристрастен;

| в) | да не допуска преки или косвени конфликти на интереси; |
| --- | --- |

в)

да не допуска преки или косвени конфликти на интереси;

| г) | да не допуска нарушения на нормите на професионалната етика, нито каквито и да било действия, водещи до предположения за нарушаване на нормите на професионалната етика или на задължението за безпристрастност; |
| --- | --- |

г)

да не допуска нарушения на нормите на професионалната етика, нито каквито и да било действия, водещи до предположения за нарушаване на нормите на професионалната етика или на задължението за безпристрастност;

| д) | да съблюдава строги норми на поведение; както и |
| --- | --- |

д)

да съблюдава строги норми на поведение; както и

| е) | да не се влияе от личен интерес, от оказван външен натиск, от съображения от политически характер, от обществени недоволства, от лоялност към една от страните или от страх от критики. |
| --- | --- |

е)

да не се влияе от личен интерес, от оказван външен натиск, от съображения от политически характер, от обществени недоволства, от лоялност към една от страните или от страх от критики.

2.   Арбитърът не може пряко или косвено да поема задължения или да приема облаги, които биха възпрепятствали или биха създали впечатление за възпрепятстване по някакъв начин на надлежното изпълнение на неговите функции.

3.   Арбитърът не трябва да използва своето положение в специалния арбитражен комитет, за да обслужва лични или частни интереси. Арбитърът се въздържа от всякакви действия, водещи до предположения, че други лица са в състояние да му окажат влияние.

4.   Арбитърът не позволява поведението или преценката му да бъдат повлияни от настоящи или предишни връзки или отговорности от финансов, търговски, професионален, личен или обществен характер.

5.   Арбитърът се въздържа от установяването на каквито и да било връзки или от придобиването на всякакви финансови облаги, които са в състояние да повлияят на неговата безпристрастност или които биха могли основателно да доведат до предположения за нарушаване на нормите на професионалната етика или на задължението за безпристрастност.

Член 3

Задължения за деклариране

1.   Преди потвърждаването на избора му за арбитър съгласно член 50 от споразумението, кандидатът декларира наличието на всякакъв интерес, връзки или други обстоятелства, които са в състояние да повлияят на неговата независимост или безпристрастност или могат основателно да доведат до предположения за нарушаване на нормите на професионалната етика или на задължението за безпристрастност в хода на процедурата.

2.   За тази цел кандидатът се стреми в рамките на възможното да се информира за съществуването на такива интереси, връзки и обстоятелства, включително финансови, професионални, трудови или семейни интереси.

3.   Задължението за деклариране, предвидено в параграф 1 от настоящия член, е постоянно и всеки арбитър трябва да декларира подобни интереси, връзки или обстоятелства, които могат да възникнат на един или друг етап от процедурата.

4.   Възможно най-скоро след като кандидатът или арбитърът узнае за обстоятелства, отнасящи се до действителни или възможни нарушения на настоящия кодекс за поведение, той съобщава тези обстоятелства на Комитета по СИП с цел последващото им разглеждане от страните.

Член 4

Функции на арбитрите

1.   След приемане на назначението арбитърът е в състояние да встъпи във функциите си и ги изпълнява стриктно и ефикасно в хода на цялата процедура, като проявява дължимата непредубеденост и старание.

2.   Арбитърът разглежда единствено онези въпроси, които са повдигнати по време на процедурата и са от значение за вземането на решение, и не може да делегира това правомощие на друго лице.

3.   Арбитърът предприема всички необходими мерки, за да се увери, че неговият помощник и неговият персонал са запознати с изискванията на членове 2, 3, 4 и 6 от настоящия кодекс за поведение и се придържат към тях.

Член 5

Задължения на бившите арбитри

Всички бивши арбитри са длъжни да се въздържат от действия, които биха могли да доведат до предположения за проявена от тях пристрастност при изпълнение на функциите си или за извлечена изгода от решението на специалния арбитражен комитет.

Член 6

Поверителност

1.   Настоящите и бившите арбитри не разкриват и не използват в нито един момент непублична информация, свързана с конкретна процедура или станала им известна по време на конкретна процедура, освен за целите на същата тази процедура, и при никакви обстоятелства не разкриват и не използват такава информация в своя собствена изгода или в изгода на други лица или с цел да се навреди на интересите на други лица.

2.   Никой арбитър няма право да разгласява решението на специалния арбитражен комитет или части от него преди публикуването му в съответствие с член 63 от споразумението.

3.   Никой настоящ или бивш арбитър няма право при никакви обстоятелства да разкрива съдържанието на разискванията в рамките на специалния арбитражен комитет или мнението на който и да било от неговите членове.

Член 7

Разноски

Всеки арбитър води отчет за времето, отделено на процедурата, и за своите разноски, както и за времето и разноските на своя помощник, и представя окончателна справка за тях на страните.

Член 8

Медиатори

Настоящият кодекс за поведение се прилага mutatis mutandis и по отношение на медиаторите.

---

| 17.11.2021 | BG | Официален вестник на Европейския съюз | L 408/19 |
| --- | --- | --- | --- |

17.11.2021

BG

Официален вестник на Европейския съюз

L 408/19

---

РЕШЕНИЕ No 2/2021 НА КОМИТЕТА ПО СИП, СЪЗДАДЕН С ВРЕМЕННОТО СПОРАЗУМЕНИЕ ЗА ИКОНОМИЧЕСКО ПАРТНЬОРСТВО МЕЖДУ КОТ Д'ИВОАР, ОТ ЕДНА СТРАНА, И ЕВРОПЕЙСКАТА ОБЩНОСТ И НЕЙНИТЕ ДЪРЖАВИ ЧЛЕНКИ, ОТ ДРУГА СТРАНА

от 20 октомври 2021 година

за приемане на списъка на арбитрите [2021/2001]

КОМИТЕТЪТ ПО СИП,

като взе предвид Временното споразумение за икономическо партньорство между Кот д'Ивоар, от една страна, и Европейската общност и нейните държави членки, от друга страна, подписано на 26 ноември 2008 г. в Абиджан и прилагано временно от 3 септември 2016 г., и по-специално член 64, параграф 1 от него,

като има предвид, че:

Във Временното споразумение за икономическо партньорство между Кот д'Ивоар, от една страна, и Европейската общност и нейните държави членки, от друга страна (наричано по-нататък „споразумението“), се предвижда, че Комитетът по СИП съставя списък с 15 лица, които желаят и са способни да изпълняват функциите на арбитри при уреждането на спорове, които могат да възникнат между страните,

ПРИЕ НАСТОЯЩОТО РЕШЕНИЕ:

Член 1

1)   Списъкът с петнадесет лица, които желаят и са способни да изпълняват функциите на арбитри (наричан по-нататък „списък с арбитри“), е съставен в съответствие с член 64, параграф 1 от споразумението и се съдържа в приложението към настоящото решение.

2)   Списъкът с арбитри е изготвен без да се засягат специалните правила, предвидени в споразумението или във връзка с които може да бъде взето решение от Комитета по СИП.

Член 2

Списъкът с арбитри може да бъде изменян с решение на Комитета по СИП, взето в съответствие с член 67 от споразумението.

Член 3

Настоящото решение влиза в сила в деня на подписването му.

Съставено в Брюксел на 20 октомври 2021 година.

За Република Кот д'Ивоар

Kalilou SYLLA

За Европейския съюз

Cristina MIRANDA GOZALVEZ

---

ПРИЛОЖЕНИЕ

Списък на арбитрите (член 64, параграф 1 от Споразумението)

Арбитри, избрани от страната по споразумението Кот д'Ивоар:

| | г-н Abbe YAO — Кот д'Ивоар |
| --- | --- |

г-н Abbe YAO — Кот д'Ивоар

| | г-н Abdouramane OUATTARA — Кот д'Ивоар |
| --- | --- |

г-н Abdouramane OUATTARA — Кот д'Ивоар

| | г-н Joachim BILE AKA — Кот д'Ивоар |
| --- | --- |

г-н Joachim BILE AKA — Кот д'Ивоар

| | г-н Narcisse AKA — Кот д'Ивоар |
| --- | --- |

г-н Narcisse AKA — Кот д'Ивоар

| | г-н Karim FADIKA — Кот д'Ивоар |
| --- | --- |

г-н Karim FADIKA — Кот д'Ивоар

Арбитри, избрани от страната по споразумението Европейски съюз:

| | г-н Claus Dieter EHLERMANN — Германия |
| --- | --- |

г-н Claus Dieter EHLERMANN — Германия

| | г-н Giorgio SACERDOTI — Италия |
| --- | --- |

г-н Giorgio SACERDOTI — Италия

| | г-н Jacques BOURGEOIS — Белгия |
| --- | --- |

г-н Jacques BOURGEOIS — Белгия

| | г-н Pieter JAN KUIJPER — Нидерландия |
| --- | --- |

г-н Pieter JAN KUIJPER — Нидерландия

| | г-жа Hélène RUIZ FABRI — Франция |
| --- | --- |

г-жа Hélène RUIZ FABRI — Франция

Арбитри, избрани съвместно от двете страни:

| | г-н Martial AKAKPO — Того |
| --- | --- |

г-н Martial AKAKPO — Того

| | г-жа Anna KOUYATE — Мали |
| --- | --- |

г-жа Anna KOUYATE — Мали

| | г-н Thomas COTTIER — Швейцария |
| --- | --- |

г-н Thomas COTTIER — Швейцария

| | г-жа Merit E. JANOW — САЩ |
| --- | --- |

г-жа Merit E. JANOW — САЩ

| | г-н Helge SELAND — Норвегия |
| --- | --- |

г-н Helge SELAND — Норвегия

---